Proagri 172 by ProAgri - issuu
Junie / June 2014 No / Nr 172 ISSN 1042 - 1558
bied nou nog meer
Bestuur oral met FarmsightTM
NAMPO se oogvangers Meganisasie | Nuwe tegnologie | Hulpbronbestuur | Veeboerdery
aar is boere in die land wat derduisende hektare, soms honderde kilometer van mekaar af, met verskillende gewasse regdeur die land suksesvol beplant. Aankoopkeuses met miljoene rand se implikasies moet gemaak word. Dikwels het die boerdery nog 'n veekomponent met al die bestuurstake wat daarmee saamgaan. Daar is salarisse wat betaal moet word, maatskaplike verantwoordelikhede teenoor werkers, soos behuising, noodsaaklike onderhoudswerk aan plaaspaaie en masjiene en dan is die boer nog betrokke by die reëlings van die plaaslike landbouskou en kerkkermis. En alles werk. Dan wonder 'n mens hoe die regering met al sy belastingvretende administratiewe strukture dit nie eers regkry om 'n paar basiese dienste aan die gang te hou nie; en waarom daar 82 ministers daarvoor nodig is. Veral ook hoe dit moontlik is dat 'n minister wat nie eers sy plaaswerker die minimumloon betaal nie, minister van Landbou kan word. Ek vermoed as ons 'n handvol van die land se besigste boere die taak gee om die land te bestuur, sal dinge aansienlik beter gaan! Hierdie uitgawe is propvol inligting oor nuwe tegnologie en meganisasienuus wat ons redaksionele span by Nampo bymekaar gemaak het. Op www.proagri.co.za is daar nog heelwat meer nuus. Dit was ook vir ons heerlik om by ProAgri se eerste eie Nampo-stalletjie met ons lesers kennis te maak.
So indrukwekkend as wat die Equalizer-uitstalling by Nampo was, so doeltreffend is die reeks Equalizer-planters wat deur Theebo Tech in die Kaap vervaardig word. Lees op bladsy 5 meer oor 'n paar van hulle nuwe ontwikkelings of besoek www.equalizer.co.za.
Gebou 2, Menlyn Woods, Spritestraat 291, Faerie Glen Tel: 0861-777-225 www.smartpublishing.co.za Business-to-Business: Agriculture ABC January tot March 2014 – 39 763
Boer slim! Annemarie Joubert >annemarie@proagri.co.za
Inhoudsopgawe / Contents Meganisasie 3 Stap saam deur Nampo 10 Suksesvolle minimumbewerking met AST/Matic 13 Kyk en bestuur orals gelyk met Farmsight™ 15 Wen met LEMKEN aan jou sy 17 Plant vir Afrika met Great Plains 19 Horsch maak dit makliker, lekkerder en lonender Hulpbronbestuur 21 Shell: Kyk mooi waar jy volmaak 22 Met Bonnox is binne binne en buite is buite Veeboerdery 27 Kuilvoerkerwers: Staalmeester bereik nuwe kerf Gereeld 30 Veilings 33 Genegids 35 AgriTrader 45 Tweedehands Copyright © 2013. All rights reserved. No material, text or photographs may be reproduced, copied or in any other way transmitted without the written consent of the publisher. Opinions expressed are not necessarily those of the publisher or of the editor. We recognise all trademarks and logos as the sole property of their respective owners. ProAgri shall not be liable for any errors or for any actions in reliance thereon.
Bemarkers: Klein advertensies Xander Pieterse > 079-524-0934 xander@proagri.co.za Adele van Tonder > 0861-777-225 adele@proagri.co.za Uitleg & grafika Esta van Niekerk
Navrae Engela du Plessis > 0861-777-225 engela@proagri.co.za Rekeninge Ronel Keet > 0861-777-225 accounts@smartpublishing.co.za
Verspreiding en intekening Marlien v d Westhuizen > 0861-777-225 marlien@smartpublishing.co.za
Smart Publishing Sakebestuurder George Grobler
ProAgri 172 – Junie / June 2014
Stap saam deur NAMPO Boere is vindingryke mense en maatskappye wat met hulle sake wil doen moet voortdurend aan nuwe, beter en ekonomieser oplossings dink. By die pas afgelope Nampo was weer 'n magdom nuttige slimmighede te sien:
Equalizer Equalizer trap wye spore Die Suid-Afrikaanse maatskappy, Theebo Tech, is met hulle reeks Equalizer-wyeraamplanters besig om wêreldwyd 'n spoor te trap, van Australië, deur Afrika, tot in Kanada waar Theebo Tech se gepatenteerde presisie-uitmeeteenheid in groot aanvraag is.
Groot trekker met klein aptyt Dié bielie is die 305 kW Claas Axion 950-trekker – die grootste wieltrekker op die mark wat nie 'n knakker is nie. Dié tegnologies gevorderde trekker het 'n CPS-monitorstelsel (dit staan vir Claas Power System) wat die enjin dophou en sorg dat die IVT-ratkas net genoeg krag kry vir die spesifieke werksbehoefte. IVT staan vir Infinitely Variable Transmission, wat in goeie Afrikaans beteken dat jy nie meer die beste van twee ratverhoudings weerskante van jou behoefte hoef te kies nie – presies die regte ratverhouding tussen enjinkrag, enjinomwentelinge en brandstofekonomie is beskikbaar vir elke taak. Met die fyn rekenaarbeheer is daar geen brandstofvermorsing nie.
Theebo Tech bou nou ook vir die eerste keer 'n 4-ry Min-Till-planter (sien foto). Dit is nie meer nodig om op die wenakker te sukkel nie en vee- of ander boere wat kleiner aanplantings doen, kan nou ook baat vind by dié planters wat in Suid-Afrika vir Suid-Afrikaanse omstandighede gebou word.
Slim hoef nie altyd groot te wees nie Theuns Dreyer van Senter360 het 'n slim, maar eenvoudige oplossing gebied aan boere wat verskuifbare spilpunte benodig. Die moeilikste deel van spilpuntskuif lê by die optel van die sentrale toring. Met die nuwe idee word die toring eenvoudig aan die trekker se driepunt gehaak (sien op die foto die haakpunte) nadat die watertoevoer natuurlik ontkoppel is. Die trekker sleep dan die spilpunt op sy wiele na die volgende land waar die waterkoppeling, krag en 'n betonblad gereed staan. Let op die twee hoekysters wat soos 'n spoor gereed lê en waarin die spilpunt se basis netjies pas, sodat dit presies op die regte plek te staan kom. Dit is nou net 'n geval van vasbout, koppel en aansit.
Equalizer het 'n hele paar nuwe ontwikkelings gewys, veral met betrekking tot kunsmisplasing, soos 'n nuwe skyfkunsmiskouter vir die SL-mielieplanter. Die eenheid kan maklik afbout en met 'n tand vervang word vir minimumbewerking.
Baal groot met Rovic Leers Dié reuse blitsige hoë-kapasiteit Krone Big Pack 1290 HDP XC-baler spog met die onderskeiding dat dit tans die grootste, swaarste bale in Suid-Afrika kan maak. Die 1290 beteken die bale is 1,2 meter breed en 90 cm hoog, en met stewige saampersing kan hy 'n lusernbaal van 'n allemintige gewigtige 850 kg uitspoeg. Die XC staan vir die fynsny van die materiaal in die baalproses om die bale veral geskik te maak vir voerkrale of enige intensiewe voermengproses. Die hele proses word elektronies beheer en die skaal is uiters akkuraat. ProAgri 172 – Junie / June 2014
vir geenbewerking in Suid-Afrika sê:
! e r e o b e i Dank "Ons het 'n uitstekende NAMPO met goeie verkope agter die rug op ons groter standplaas in die nuwe terrein-uitbreiding. Dankie aan al ons besoekers en ook ons handelaars vir hulle harde werk by die uitstalling."
Geenbewerking verg goeie toerusting. Crop-Tech se reeks Jumil-planters kan van die kleinste tot die grootste boer help om hoër opbrengs deur beter grondbestuur te behaal.
Anthony Muirhead van die Geenbewerkingsklub bewys met 'n eenvoudige eksperiment wat die voordele van geenbewerking en 'n behoorlike deklaag is. Die drie laaitjies is gevul met dieselfde soort grond. Die eerste is onbedek gelaat, die tweede is effens bedek en die derde het 'n behoorlike deklaag gekry. Wanneer daar water oor die laaitjies uitgegooi word, kan duidelik in die glasbuise gesien word hoe die kosbare bogrond van die eerste laaitjie wegspoel, terwyl die derde laaitjie net 'n bietjie waterafloop het.
Kontak Hennie du Toit by 082-850-3744, 056-817-7210 of sales@croptech.co.za.
Agri Afrika Spesiaal vir sonneblom Agri Afrika het tussen hulle nuwe, wyer planters en groter tapkarre die oog gevang met die sonneblomstropertafel. Ombu se reeks tapkarre het naam gemaak as robuuste werkesels op baie Suid-Afrikaanse plase, en nou kan sonneblomboere ook die stroopproses aanvul met 'n stewige Ombu-stropertafel. Marius Tolmay van Agri Afrika sê die boere wat hulle vanjaar al gebruik het, praat met lof oor die hoër stroopspoed, minder vemorsing en taaiheid. Agri Afrika voer tafels vanaf 8 voet (2,4 m) tot 40 voet (12,2 m) in, met die opsie om 'n doelgerigte tafelkar daarmee saam aan te skaf.
'n Nuwe Patrol(lie) vir die plaas Nissan het sy nuwe Patrol bekendgestel met die aansprake van beste in sy klas vir loonvrag, 'n nuwe enjin (beste in sy klas ten opsigte van krag en wringkrag, wat tot beter brandstofekononie lei), dienstye nou net elke 15 000 km en 'n trap-in-die-spooraswydte wat voor en agter dieselfde is.
Bestuur jou besproeiing van ver af Suid-Afrikaanse boere is van die eerstes om die voordele te geniet van die internasionale besproeiingsmaatskappy, Lindsay, se afstandbeheerstelsel, FieldNET, met sy veelvoudige beheerpaneel, MULTI-CONTROL. FieldNET kan deur radiobeheer of die internet werk en dit is beskikbaar as Android- en Apple-toepassings. Die FieldNET-stelsel ontvang data van die veld af, soos vogmetings, temperatuur en watergebruik en kan ook in kennis gestel word van verstopte of lekkende pype. Die beheerpaneel laat jou dan toe om die stelsel te bestuur, soos pompe en kleppe, toediening van bemesting- en chemiese stowwe, filterspoelings en beskermingsmeganismes teen ryp.
Vitamech Vitamech slaan ook tande in die grond Vitamech het vanjaar sy uitgebreide reeks Väderstad-toerusting bekend gestel. Die ster in die arena was die Väderstad TopDown grondbewerkingsoplossing met sy drie-in-een-aksie. Die TopDown werk van 3 tot 9 meter wyd. Die bewerking begin met twee rye geriffelde skottels wat teen 'n kontrahoek teenoor mekaar werk om deur reste te sny. Dit word opgevolg met 'n tandbewerking. Daar is drie rye tande vir beter grondvloei. Na die tande loop 'n stel gelykmakers en dan word die saadbed stewig saamgedruk. Die bewerkingsdiepte wissel van vlak tot 40 cm diep. www.proagri.co.za
'n Boer maak 'n plan Onkruidgifspuit Die wenner van die masjinerie-afdeling was AJ Esterhuizen met sy arbeidsbesparende, windbestande onkruidgifspuit, veral vir boorde. Weg is die dae van skoffel en pype stukkend steek. Een man op 'n vierwielmotorfiets maak nou 7 ha per dag skoon. Vriesbrandyster Nog 'n wenner was Jannie Myburgh van Ermelo wat in die gereedskapafdeling 'n prys gewen het vir sy vriesbrandyster. In volgende maand se uitgawe vertel ons meer oor die vriesbrandproses. Entstoftoediening By vanjaar se Boerepatente-wedstryd het Cobus van Coller van Viljoenskroon die Ope Afdeling gewen en 'n spesiale toekenning ontvang vir sy veranderlike entstoftoediener. Die entstof word saam met die saad in die grond geplaas en die toediener word elektronies beheer om die vloei van die entstof te laat aanpas by die plantspoed.
Ploeg is 'n kuns Regs: Suid-Afrika se drie ploegkampioene: Paul Vorster, 'n saaiboer van Hennenman, het die tweede plek behaal. Robert Veneman van Rosaly-boerdery naby Tarlton het gewen en André van Rensburg, afgetrede boer en trekkerrestoureerder van Naboomspruit, was derde. Die "ploegmeester" is Rudi du Toit, wat voltyds ploegkompetisies reël. Vanjaar was die grond kliphard tydens die nasionale BKT Tubestone-ploegkompetisie, maar die ploeërs het deurgedruk om te bepaal wie die nasionale wenners is wat volgende jaar in die internasionale ploegkampioenskap in Denemarke sal meeding.
ProAgri het vanjaar (vir ons eerste keer) met mening by Nampo uitgestalen die geleentheid om met lesers en kliënte te skakel, ten volle benut. In die stalletjie in die Hinterlandsaal, kon elke boere op 'n interaktiewe kaart kyk waar hy sy ProAgri in die hande kan kry en kliëntevideo's is op 'n groot skerm gespeel. 'n Groot trekpleister was die voorbladfotos wat van belangstellendes geneem is. Hou gerus ons bakkiesblad (facebook) dop vir 'n paar van die voorblaaie.
Xander Pieterse, bemarkingskonsultant van ProAgri, en Annemarie Joubert, die redakteur, gesels met Lourens Basson (regs), die eienaar van Agricultural Equipment Suppliers en sy vriend, Johan Esterhuizen, by ProAgri se stalletjie.
ProAgri skitter ook by NAMPO ProAgri was saam met Kyknet Musiek die mediaborge van die eerste Plaasvars Musiekfees wat tydens Nampo by Hoërskool Bothaville plaasgevind het. Die Afrikaanse sanglegende, Valiant Swart, was een van die sangers en het die Bothavillers se gedagtes vasgevang met sy rustige akkoorde en treffende woorde.
Jaco du Preez van Krokodilkraal Boerdery buite Thabazimbi en eienaar van True North Aviation, wat lugverwante landboudienste lewer, het met sy helikopter wat in John Deere se kleure geverf is, by die Plaasvars Musiekfees kom kuier. Die sangeres, Anais, en nasionale ambassadeur van LifeLine, wat die "Be Your Dream"-projek behartig, het hom uitgevra oor sy sakegeheime as boer en sake-eienaar. Anais het ook op elkeen van die vier aande van die fees 'n volledige studiebeurs aan 'n gelukkige leerling oorhandig.
Minimumbewerking: AST/Matic skep 'n perfekte saadbed deur Du Preez de Villiers
Uitblinker-werktuig in Valtrac se stal het minimumbewerkingboere sowel as konvensionele boere regoor die land gaande. ProAgri het by boere in Natal, die Oos-Vrystaat en NoordVrystaat gaan hoor hoe die werktuig berge op hulle plase versit. Die AST/Matic 450 is 'n knap stukkie ingenieurshulp vir die minimumbewerkingboer wat 'n goed deurlugte, vogabsorberende, ongekompakteerde saadbed vir sy gewasse wil skep. Hierdie diepwerkende beitelwerktuig skep die gewenste saadbed met sy stel groot skyfkouters wat netjies deur plantreste sny, opgevolg deur 'n stel beitels wat die grond tot op 450 mm losbreek en afrond met rollers wat die grond tot 'n snoesige saadbed omskep. Die geheim van die werktuig lê in die ontwerp van die tand met sy unieke uitskopaksie. Die hoek waarteen die tand in die grond insteek verseker dat die grond losgemaak word sonder om kluite te breek. Die uitskopaksie is nie veerbelaai nie, wat beteken dat hierdie kritieke hoek konstant bly, tot in die hardste grond. Waar die AST/Matic 450 gewerk het, bly daar geen kors of ploegsool oor nie en die grond is regdeur netjies losgemaak vir beter benutting van bemesting, beter waterbenutting en -bewaring, en 'n ferm, maar deurdringbare tekstuur waarin plante nie kan wag om hulle wortels behaaglik uit te skop nie. AST/Matic 450 kan met 'n sleepstang getrek word of aan die trekker se driepunt haak vir beter kragtoediening en beheer. Die beiteltande se skagte is ontwerp om onder die grond
in te haak en deurgaans op die gewenste diepte te bly. Weidingsbelugter en grondvoorbereider Gideon Human is bestuurder op Wessel Campher se plaas, Highlands Farm, aan die onderpunt van die Van Reenenspas, aan Natal se kant. "Ons het die werktuig om twee redes gekoop. Op ons gevestigde weiding is dit nodig om so nou en dan die grond wat die diere vasgetrap het net so bietjie los te maak en te belug sonder om dit te veel te versteur. Daar is niks wat gras weer so lekker laat groei soos wortels wat weer ruimte vir vog en suurstof het nie," sê Gideon. "Die groot taak van die AST/Matic is egter om die gestroopte mielielande, wat ook deur die diere vasgetrap is, in een bewerking gereed te kry vir planttyd. Die kouter slaag daarin om die boonste kompaksielaag en plantmateriaal netjies deur te sny sodat daar niks aan die tande kan vassit en saamsleep nie. "Ons doen al vir baie jare minimumbewerking en het saam met 'n klomp ander plaaslike boere in die gebied gevind dat die grond wel oor 'n tydperk effens vasgetrap word deur die diere, stroper en trekkers. Die AST/Matic help net om die grondtoestand weer vinnig en goedkoop op te knap." Wessel het 'n wye spektrum van sand, Hutton en Avalon tot turfgrond, maar die AST/Matic se tande werk perfek in elke tipe. Vir gekompakteerde weiding het die werktuig 20 kW per tand nodig, maar vir algemene werk bereken Gideon 15 kW trekkerkrag per
tand. Met ligter grondtipes kan hy met 10 kW wegkom. Hulle gebruik net Valtra-trekkers op die plaas en 'n Valtra 171 wat 136 kW lewer, het net daardie ekstra bietjie krag om die sewetand AST/Matic in enige omstandighede te trek. "Valtrac se blitsige diens verseker dat ons staantyd nie eers aangeteken hoef te word nie. Wynn Dedwith, die eienaar van Valtrac, het al so ver gegaan om self in sy vliegtuig te klim om 'n onderdeel van Parys af vir ons plaas toe te bring," sê Gideon. 10 mm reën is genoeg vir plant Kobus en Danie van Niekerk is twee
Hier wys Gideon Human hoe maklik die kouters die dik mieliereste deursny om saampakking aan die tande te verhoed. wwww.proagri.co.za
broers wat soos een man tussen Reitz en Kestell saamboer. "Ons wou in 2004 'n wisselboustelsel tussen mielies en soja begin het, maar het besef dat die werktuig wat die verskil tussen sukses en mislukking sou beteken, eers gevind moes word," sê Kobus. Na deeglike navorsing het die Van Niekerks op die AST/Matic besluit, wat sou beteken dat hulle kon ophou ploeg en dis, maar steeds 'n netjiese saadbed voorberei en baie gouer in die lande kan kom om die volgende gewas te begin plant. "Dit is nou net nodig om die grond ook met 'n Vibroflex te skud en met 'n rolmoer die mieliereste stukkend te slaan. Omdat ons die AST/ Matic kan sleep, kan die trekkerbestuurders jou ook nie kul met dieptes nie," sê Kobus. "Dit is werklik 'n riem onder die hart om te sien hoe die grondgehalte oor die jare verbeter het. Die lande verspoel nie meer nie en die bogrond waai nie weg nie, terwyl die brandstofkoste ook nou lekker laag is," sê Danie. "Hierdie werktuig stel ons in staat om ons grond na die winter baie gouer reg te kry vir plant. Sodra ons die soja-oes gestroop het, die vee op die reste laat wei het en ons grondontledings teruggekry het, kan ons dadelik die grond met die AST/Matic voorberei vir die mielieplantseisoen. Terwyl die ander boere vir minstens 30 mm reën moet wag, kan ons al begin werk as daar 10 mm geval het omdat die
Die saadbed agter Danie en Kobus Van Niekerk se AST/Matic 450's is so gelyk soos 'n tafel. AST/Matic seker gemaak het dat daar genoeg vog in die grond vasgehou is." Die Van Niekerks is ook vas oortuig dat die AST/Matic met elke plantseisoen ligter trek soos die grondtekstuur verbeter en die harde ploegblaaie gebreek word. 'n Monstermasjien Hennie en Jacob van der Westhuizen wissel tussen sorghum, mielies en soja buite Parys. Hulle gebruik die AST/Matic nou vir die derde seisoen. "Ons het die werktuig vir 'n lang ruk dopgehou tydens Valtrac se demonstrasies en toe, drie jaar gelede, die kans gewaag. Ons het dadelik drie AST/Matics met sewe tande elk gekoop wat ons langs mekaar aan 'n raam vasgesit het sodat ons 21 tande gelyk in die grond kan druk," sê Hennie. "Vroeër moes ek eers wag vir die reën voor ons met die disse die oesreste kon platsny en as dit baie gereën het, moes ek die beitelploeë in die grond slaan. Nou kan ek al vroeg
in die winter in die land kom voordat dit te hard word. Indien die grond ons voorgespring het, is die AST/Matic ook die enigste werktuig wat dit regkry om onder die grond in te kom sonder om groot kluite te vorm. Die kouters sny so 4 tot 10 cm diep en breek daardie kritieke kors wat geneig is om sooie en groot klonte te maak. Die deurvloei is ook baie goed en niks pak en bondel om die tande nie en dit wat tussen die tande deurvloei druk die roller mooi vas. "Ek hou baie daarvan dat die tande nie veerbelaai is nie, wat beteken dat dit deurgaans op een plek bly sodat die diepte konstant is. Die grond word ook nie gerol nie en slegs opgelig om deurlug te word. Daarna druk die roller dit netjies plat om die kosbare vog te bewaar," sê Jacob. Jakob moes elke jaar met 2 800 ha turfgrond op sy plaas spartel waar hy sorghum, mielies, soja en sonneblom wisselbou. Sy probleem het eensklaps verdwyn toe die AST/Matic op die toneel verskyn. "Die AST/Matic is die enigste werktuig wat werklik onder die turf kan insteek nadat die kouters die boonste laag soos botter deurgesny het. Die vog in my grond is deesdae ook baie hoër en dit kan net die roller wees wat agterna kom om enige walletjie of stoppel wat uitsteek mooi vas te druk," sê hy. Sy 400 kW trekker trek met gemak die 21 tande en daarbenewens is sy brandstofverbruik ook minder as vroeër. As jy ook wil deel in hierdie voortreflike eienskappe van die AST/Matic 450, kontak gerus vir Attie de Villiers by 083-2619863 of attiedev@valtrac.co.za. Besoek ook www.valtrac.co.za vir meer inligting oor Valtrac se volledige reeks wenwerktuie en trekkers.
Danie en Kobus van Niekerk boer amper met AST/Matics self. Buiten die drie agter die Valtra-trekkers, het hulle nog vier wat gereed staan en wag vir die plantseisoen. www.proagri.co.za
Kyk en bestuur orals gelyk
Vikar Sheoparshard en Jozua du Plessis kyk op sy rekenaar in die kantoor na die bewegings van 'n spesifieke trekker (inlas) op die plaas.
lke kind weet 'n ma het oë agter haar kop. Waar sy ook al is, sy weet as jy jou hand in die koekieblik insteek, sussie se vlegsels trek en nog nie jou fiets gebêre het nie. En nog voor die skade te groot raak, stuur sy jou in die regte koers. Sal dit nie lekker wees as jy ook so 'n wakende moederlike oog oor al die operasies op die plaas kan hou nie? John Deere maak dit nou moontlik met 'n strategie bekend as Farmsight™. Farmsight™ stel 'n boer in staat om al die bedrywighede op die plaas met een oogopslag raak te sien en te bestuur, maar dit doen ook veel meer. 'n Boer kan besluit wie almal saam met hom na die inligting kan kyk, sodat daar onmiddellik opgetree kan word as iets ingryping nodig het. Sy werkswinkel of handelaar kan byvoorbeeld 'n boodskap ontvang dat die trekker se filter verstop is en solank sorg dat 'n nuwe filter gereed is vir installasie. Sy bemestingkundige kan stroopsyfers ontvang om solank aan
By Nampo het John Deere groot raakskerms gebruik om aan boere te demonstreer hoe jou boerdery se inligting voor jou kan ontvou met Farmsight™. Dié nuwe strategie sal van September af in Suid-Afrika beskikbaar wees. www.proagri.co.za
Met Farmsight™ kan 'n boer van sy selfoon af die plaas bestuur. oplossings vir die volgende seisoen te werk. Jozua du Plessis (jr) van Delmas, op wie se plaas Farmsight™ getoets is, sê hy jaag soms in plant- of strooptyd sy malle verstand af om operateurs te help om aanpassings op hulle presisiebeheerstelsels aan te bring of om na foute te gaan kyk. Met die nuwe stelsel kan 'n boer in sy studeerkamer presies sien wat die operateur sien en hom telefonies help om die nodige verstellings te doen. Hoe dit werk Die geheim van Farmsight™ is opgesluit in 'n boksie omtrent so groot soos 'n ou sigaardosie, wat die vermoë het om al die inligting oor die trekker of stroper wat normaalweg op 'n skerm in die masjien gewys word, deur 'n ingeboude SIM-kaart na 'n selfoon of rekenaar te stuur. Die slim toestel se naam is JD Link en dit word netjies in die trekker of stroper versteek. Die inligting word ook in 'n John Deere-datawolk in die kuberruim gebêre, vanwaar toegang selfs van Amerika af verkry kan word as 'n boer dit sou verkies. Die inligting kan per e-pos of teksboodskap gestuur word en 'n boer kan kies watter inligting hy alles dadelik wil ontvang en watter net gebêre moet word vir latere toegang. Vikar Sheoparshard van John Deere sê die inligting oor die meganiese werking van die trekker of stroper kan in drie kategorieë verdeel word: 1. Basiese inligting soos wanneer 'n operateur die koppelaar laat gly, die masjien te lank laat luier of te vinnig ry. 2. Gevorderde inligting soos die ver-
stopping van 'n lugfilter, wat nie dadelik die werking tot stilstand hoef te dwing nie, maar aandag nodig het. 3. Ernstige inligting soos die oorverhitting van 'n enjin wat onmiddellike reaksie vereis. Jozua sê met vier of vyf werktuie wat gelyk op die land werk, sal dit hom gek maak om die hele tyd die basiese inligting te ontvang, maar hy hou daarvan dat hy een keer per maand 'n samevatting of grafiek kan kry, sodat hy kan sien watter operateur aanhoudend dieselfde geldkosfoute maak, wat dan met opleiding reggestel kan word. Die boer kan ook 'n visuele oorsig kry oor die beweging van sy toerusting, in watter bane die Autostuur hulle laat werk en natuurlik al die ander presisieboerdery-inligting soos plantspoed, kunsmisvolumes en stroopgemiddeldes. Vikar sê 'n boer het 'n wye keuse om inligting te prioritiseer. In 'n streek waar diefstal van duur toerusting gereeld plaasvind, kan 'n boer byvoorbeeld reël dat al die klokke begin lui en alarms skree as 'n trekker oor 'n bepaalde GPS-grens op die plaas beweeg. JD Link is versoenbaar met enige van die hoë-tegnologie trekkers (van die 7-reeks af), spuite en stropers. Dit hoef ook nie John Deere-toerusting te wees nie; net presisie-gereed. Vind uit hoe jy die inligtingsrewolusie tot voordeel van jou boerdery kan inspan. Skakel Carel Theron by by 082-802-2209 of stuur 'n e-pos na TheronCarelJ@JohnDeere.com. ProAgri 172 – Junie / June 2014
Aantree! Wen met LEMKEN aan jou sy "N
et twee bewerkings met die Rubin, toe is die grond ingebreek, die veldgras en kakiebos is weg en daar lê 'n saadbed," sê Douw Wentzel van Frankfort. Die grond waarvan hy praat is 'n plaas wat hy net voor die vorige seisoen in die Betlehem-omgewing gekoop het. Daar moes vinnig gewerk word om 'n oes in die grond te kry en LEMKEN se Rubins is opgeroep vir diens. "Een van my groot oorwegings om LEMKEN se toerusting aan te skaf, was die feit dat alles opvou en smal genoeg is om op 'n platbak-vragmotor vervoer te word." Douw plant nie net by Frankfort en Betlehem nie, daar moet nog by Piet Retief ook gewerk word – 7 500 hektaar altesaam. Hy het vyf Rubin-skottelêe waarvan een 'n Solitair-planter abba. Die twee haak eenvoudig met 'n driepunt aanmekaar. Vir die volgende seisoen sal 'n Kristall-saadbedvoorbereider egter saam met die planter in gelid val. Die Kristall werk baie soos die Karat (sien ProAgri 171), maar het net twee rye tande in plaas van drie sodat minder trekkerkrag benodig word. Douw is baie beïndruk met die werking van die toerusting en dit pas netjies in sy presisieboerdery-opset in. Hy het altyd gewone skottelêe gebruik, maar was op soek na iets wat vinniger
Douw Wentzel wys hoe maklik dit is om verstellings soos dieptebeheer aan die Rubin te doen. "Dit is 'n pennetjie wat uitgetrek moet word; geen hamer of ekstra paar hande is nodig nie." www.proagri.co.za
Dit is hoe die plaas by Betlehem gelyk het toe die Rubin ingestuur is en in die agtergrond is die resultaat sigbaar. Foto: Veranda Wentzel en beter werk en minder brandstof gebruik. "Vroeër, met die gewone disse, was daar altyd hobbels en duike in die land, maar die Rubins maak die grond mooi gelyk, die reste word alles ewe groot gesny en die materiaal bly op die grond agter, waar dit hoort, om 'n deklaag te vorm," sê Douw. Hy gaan na oestyd en nadat die vee die reste as winterweiding benut het, met die Rubins deur die lande om die reste te sny, onkruid dood te maak en die grond wat deur die vee vasgetrap is, los te maak. Douw hou daarvan dat die Rubins doeltreffende vlakbewerking doen, want soos hy sê: "Ek wil nie ploeg met 'n dis nie." Die aanbevole werkdiepte van 'n Rubin is 5 tot 15 cm. Elke skottel is op sy eie arm en dit maak die invalshoek van 20˚moontlik wat beteken dit sny doeltreffend in die grond in sonder om aan te pak. Geen skrapers is nodig nie. Die skottels is ook teen 'n geringe hoek (17˚vir die voorste ry en 15˚vir die tweede ry) na vorentoe gedraai. Dit alles verklaar waarom die Rubins ligter sleep en steeds doeltreffend werk. Met 'n werkspoed van 13 kmu en brandstofverbruik van 7 tot 9
liter/ha teenoor sy vorige masjiene se 13 tot 15 liter, is Douw heel ingenome met sy manne in blou. Net voor planttyd doen hy 'n beitelploegbewerking met 'n interessante toevoeging. Ammoniakgas word 30 cm diep saam met die bewerking in die grond ingeblaas en wanneer die plante se wortels begin rek, is die nitraat gereed vir vinnige voeding. Douw het die LEMKEN-fabriek in Duitsland besoek en het geen twyfel oor die vakmanskap en gehalte van materiaal wat hulle gebruik nie. Hy glo dat die toerusting enige omstandighede in Suid-Afrika sal kan baasraak. Sy een Rubin het nou al 'n probleemvrye 4 500 hektaar agter die blad en die Solitair het 1 500 hektaar soja geplant sonder enige noemenswaardige probleme. Hy sê hulle het tot 90 hektaar per dag met die Solitair/Rubin-kombinasie geplant en met die planter se groot pens het hulle min onderbrekings gehad. "Jy gooi hom in die oggend een keer saad en weer so laatmiddag, want hy vat 3 ton in sy bak en daarmee plant jy 45 hektaar. Vroeër het ons met bakkies heen en weer gery om die planters te voed en ons moes dit elke 8 hektaar doen. Met die Solitair is dit maklik om sommer na die vragmotor toe te ry waar die mengsel wag. Dit vat so halfuur om vol te maak, want ons doen dit met die hand, maar dan plant jy weer 45 hektaar." Douw sê: "As daar hier en daar 'n klein dingetjie gepla het, was die mense van LEMKEN en my plaaslike handelaar (Afgri op Frankfort) dadelik hier om aandag daaraan te gee. Die dienslewering is goed." Skakel Karel Munnik by 082-412-2577 of Blackie Swart by 082-404-9651 of stuur 'n e-pos na sales@lemken.co.za vir meer inligting. Besoek ook www.lemken.com en kyk na die toerusting in aksie by http://bit.ly/LEMKEN SA
Lemken se toerusting vou smal genoeg op om met gemak op 'n platbakvragmotor te pas vir vinnige padvervoer. ProAgri 172 – Junie / June 2014
Die Yield Pro 1625A – 1636 se arms vou netjies vorentoe om rywerk deur plaashekke moontlik te maak.
n Suid-Afrika plant boere drievoetrye en hulle soek masjiene wat dit kan doen, want om alles te verander, kos te veel geld. Die twee 16-ry Great Plains-planters met die modelbeskrywing, Yield Pro 1625A – 1636, wat op Gert du Preez se Langspruit Landgoed naby Standerton loop, was 'n eerste vir die Amerikaanse vervaardiger, maar beslis nie 'n laaste nie. Die 36 in die modelnommer beteken dat Gert-hulle nou 'n wyeraamplanter het wat 91 cm uitmekaar kan plant, in plaas van die Amerikaners se gewone 76 cm. Dit is maar een voorbeeld van die vlak van dienslewering wat Gert oortuig het om die Great Plains-pad saam met sy plaaslike Agri Afrikahandelaar, Winston Ritchie, te loop. Die masjiene is ook wel beskikbaar in 12 en 16 rye wat gespasieer is op 76 cm. Gert sê: "Dit gaan in die eerste plek oor naverkopediens en dan oor die masjien." Met albei is hy hoogs tevrede, veral ook na sy besoek aan die Great Plainsfabriek in Kansas. "Jy kan sien elkeen daar weet presies wat hy moet doen, die vakmanskap en die materiaal wat hulle gebruik is net die beste." Die planter self het 'n omwen-
Gert du Preez en sy operasionele bestuurder, Pierre Terblanche, sê die twee 16-ry Great Plains-planters het 'n ommekeer op die plaas veroorsaak en hulle brandstofrekening met die helfte verminder. www.proagri.co.za
teling op die plaas veroorsaak. Die dieselrekening is die helfte minder en al die soja, sorghum en kuilvoermielies op die uitgebreide saaiplaas is aansienlik vinniger met heelwat minder arbeid geplant as vroeër. Pierre Terblanche, operasionele bestuurder van die boerdery, sê hulle mikpunt was om 20 hektaar op 'n slag te plant voor daar weer volgemaak moet word en dit is presies wat hulle nou regkry. Die planter is toegerus met twee bykomende tenks saam die massakunsmistenk van 3 000 liter vir nog vloeibare kunsmis en entstof vir plantvoorbespuiting. Great Plains-modelle is beskikbaar vir korrel- of vloeibare kunsmis. Die plantwerk word fyn beplan sodat alles gelyk hervul kan word en die mengwa en saad staan gereed op die regte plek langs die land sodat daar geen tyd gemors hoef te word nie. Waar daar vroeër in planttyd sestien trekkers op en om die lande geloop het, word daar nou net agt trekkers gebruik. Pierre sê daar is 'n hele lys voordele aan die spesiale Yield Pro-planters, maar hy hou die heel meeste daarvan dat die uitmeeteenhede met positiewe druk werk en nie 'n vakuum nie. Hy sê as daar iets fout gaan soos 'n pypie wat bars, is daar genoeg lugdruk om voort te gaan met saadplasing en alles gaan staan nie dadelik nie. Daarmee saam vind hy dat die diepteplasing en spasiëring uiters akkuraat is en die saadvastrapper werk baie goed. Die laers is verseël en hulle het deur die hele plantseisoen nie nodig gehad om enige laers te vervang nie. Die planter verg die minimum onderhoud; dit word net so twee keer per week geghries. "Die wye raam maak ons plantwerk baie vinniger, maar vra minder trekkerkrag as wat 'n mens sou verwag. Ons gebruik 'n trekker van 160 kW. Daarby vou die planter toe tot 'n wydte van 4 m, wat baie belangrik
is, want ons moet deur hekke tussen lande beweeg," sê hy. In hierdie stadium gebruik hulle kontakdryfwiele vir die saad- en kunsmisaandrywing, maar hulle wil graag oorslaan na 'n hidrouliese stelsel. Hy sê die kalibrering is eenvoudig, maar jy het gereedskap nodig om die verstellings te doen. 'n Groot pluspunt is dat dit baie eenvoudig is om van die karretjies te ontkoppel sodat daar minder rye geplant word, byvoorbeeld op die kant van die land. Die planter kan ook met 'n Swath-stelsel toegerus word om volledige outomatiese seksiebeheer moontlik te maak. Die Yield Pro pas reeds uitstekend in by hulle bestaande RTK-presisiestelsel en volg netjies in die trekker se Auto Steer-spoor. Gert-hulle het ook belê in 'n Turbo-till/max van Great Plains. Die vertikale bewerker gaan nou na strooptyd en wanneer die beeste klaar die reste bewei het, deurgestuur word om die stoppels te sny sodat die organiese materiaal kan afbreek voor die volgende plantseisoen. Net die lande wat kalk moet kry gaan dieper bewerk word. Pierre sê: "Ek is tot dusver baie tevrede met ons opbrengs, veral as jy in ag neem dat dit 'n moeilike plantseisoen was met eers droogte en toe te veel reën op tye."
As jy ses ton sorghum per hektaar wil stroop, moet jy by goeie plantwerk begin. Vir nog AgriAfrika-oplossings, skakel Marius Tolmay by 083-581-5709, 012-541-1121 of e-pos marius@agriafrika.co.za. Boere in die Standerton-omgewing kan vir Winston Ritchie skakel by 082-551-9565. ProAgri 172 – Junie/ June 2014
ProAgri 172 – Junie / June 2014
Grondvoorbereiding en plantwerk: Horsch maak dit makliker, lekkerder en lonender
3 tot 8 meter en bestaan uit 'n stewige sleepraam met: • Twee rye gehapte skottels van 680 mm • Twee rye TerraGrip-tande met Mulch Mix-skare • 'n Stel toemaak-/gelykmaakskottels • 'n Welbewese groot Horsch-bandtrapperroller.
is 'n groot lekkerkry om te sien hoe die vernuftige tegnologie van Horsch-grondbewerkers en planters die boer se taak vergemaklik, sy insetkoste besnoei en sy opbrengs vermeerder om hom meer wins in die sak te besorg. Terratill is die mense wat Horsch se wenwerktuie in Suid-Afrika bemark en hulle flukse slimkoppe staan gereed om die beste produkte, die beste diens en die beste begrip aan ons boere te verskaf. Die sleutel tot suksesvolle graanverbouing is doeltreffende saadbedvoorbereiding en akkurate plantwerk. Terratill verskaf hierdie sleutel met die volgende Horsch-tegnologietoonbeelde:
Joker RT/HD kompakte skotteleg met rollerwiele Die Joker CT werk 3 tot 6 meter wyd en word aan die driepunthyser gemonteer. Die Joker RT is 'n sleepmodel wat 5 tot 12 meter wyd werk. Die Joker kombineer spoed met doeltreffende vlakbewerking, want hy werk teen tot 20 kmu en bied die volgende voordele: • Bespaar tyd, werk vinniger en bewerk meer hektaar per uur • Skakel die nadele van gewone tandemskottels uit – geen verdigtingslaag • Laat 'n ferm saadbed vir vogbewaring • Vermeng grond en reste doeltreffend • Maak die land mooi gelyk • Word as minimumbewerker gebruik of om konvensionele bewerking aan te vul en af te rond • Werk mis, flodder, plantreste en groenbemesting doeltreffend in die grond in. www.proagri.co.za
Terrano FX beitelploegreeks Die Terrano FX het 'n wye reeks aanwendings, van vlak stoppelbewerking tot intensiewe vermenging van grond en oesreste. Dit het drie balke en die modelle wat van 3 tot 5 meter werk, word aan die trekker se driepunthyser gemonteer, terwyl die sleepmodelle (4, 5 en 6 meter wyd) vir dieper bewerkings tot 30 cm gebruik kan word. Omdat die Terrano teen tot 20 kmu werk, beteken hy vir die boer minder masjienkoste per hektaar, goeie grondstruktuur en opbrengsvermeerdering. Die Teranno bied die boer die volgende belangrike voordele: • Met sy raam wat 85 cm hoog is en sy tande wat 30 cm uitmekaar is, is daar geen verstoppings nie, selfs nie in die digste materiaal nie • Die Teranno gebruik 20% minder brandstof as sy mededingers • Sy selfhersteluitskoptande beskerm die werktuig teen klippe en die 500 kg uitskopkrag maak diep bewerkings in swaar grond moontlik • Die RollFlex-vastraproller skep 'n ferm, gelyke saadbed gereed vir plant. Tiger MT swaardienskombinasie met skottels en tande Die Tiger MT is perfek vir nuwe toetreders tot verminderde bewerking, want dit maak die grond los, werk plantmateriaal in en skep 'n ferm, gelyke, weerbestande saadbed met net een bewerking. Dit is beskikbaar met werkwydtes van
Maestro-planters Terratill se meesterlike Horsch Maestroplanters plant mielies, soja, sonneblom en kanola pit vir pit perfek en is in twee modelle beskikbaar: Die Maestro CC is 'n agtryplanter met ryspasies van 45 tot 90 cm en 'n saadkas van 70 liter aan elke plantereenheid. Kunsmis word toegedien uit 'n tenk van 2 800 liter. Die groter Maestro SW is beskikbaar in modelle wat 12, 16 of 24 rye van 75 tot 90 cm kan plant. Hy het 'n tenk wat 2 000 liter saad en 7 000 liter kunsmis kan hou. Met sy SOD-tegnologie (Seed on Demand), word saad deurlopend vanaf die sentrale tenk na die plantereenhede se saadafmeters gestuur. Elke saadafmeter het sy eie elektriese aandryfmotor vir gladde, akkurate werkverrigting. • Plant 90 000 pitte per hektaar perfek teen tot 15 kmu • Gleufies in die plate voer die saad na die saadpyp sonder om te spring • Sensors in saadpype verseker perfekte plasing • Elke plantereenheid het sy eie rekenaar en sensorstelsel. Focus TD strookbewerkerplanterkombinasie Die Focus is die hoogtepunt in bewaringsbewerking vir presisieboerdery. Hy skuif plantreste weg, maak stroke grond los, plaas kunsmis op een of twee plekke na behoefte en plant, alles in een flinke beweging. Boonop kan jy sy mielieplanterbalk met sy agt plantereenhede woerts-warts met 'n koringbalk vervang om sowat 5,6 meter wyd te plant. Die tenk van 5 000 liter is in 'n verhouding van 70:30 vir kunsmis en saad verdeel, maar die hele tenk kan vir kunsmis gebruik word as jy mielies plant. Praat met Sieghard von Pannwitz 079-997-8938 of sieghardvp@terratill.co.za; of met Sarel Haasbroek 082-454-7410 of sarelh@terratill.co.za. ProAgri 172 – Junie / June 2014
Kyk mooi waar jy volmaak "D
iesel is nie sommer net diesel nie," sê Gerhard Oosthuizen, bestuurder, Diesel, van Shell SA. "Moenie daaraan dink as 'n kommoditeit met 'n geldwaarde of net 'n insetkoste nie; die regte diesel kan vir 'n boer 'n belegging in die groei van sy onderneming wees." Gerhard sê dit is wel so dat alle brandstofmaatskappye met dieselfde basiese diesel met 'n spesifieke digtheid en samestelling begin, maar wat van daar af gebeur is wat die verskil maak. Met Shell se gevorderde tegnologie word daar nie net byvoegings tot die basiese diesel gedoen nie, maar die chemiese samestelling word verander om net die beste uit vandag se hoëprestasie enjins te haal met 'n dieselbesparing van gemiddeld 3%. Die groot geheim van ekonomiese dieselverbruik en 'n gesonde enjin is dat die inspuiter wat die diesel deur 'n klein opening in die ontbrandingskamer inspuit, geen aanpaksels moet kry nie. Die diesel moet glad deurbeweeg en dan as gevolg van die hoë druk volledig ontbrand en die suier in die silinder afdwing. Dit is diesel se werk. Met moderne enjins se drukbuisinspuiting wat die diesel onder groot druk plaas en al die silinders met elektroniese afmeting op presies die regte tyd voer, is dit veral belangrik dat die diesel nie nog sy pad tussen aanpaksels deur moet vind nie. Daar moet betyds genoeg diesel in die ontbrandingskamer wees vir die hoeveelheid lug, wat ook deesdae met turbo-aanjaers ingeforseer word. Alles moet in fyn balans wees vir die beste moontlike werkverrigting.
Shell Diesel Extra het dit alles en nog veel meer. Boere wat Shell Diesel Extra gebruik, kan reken op die volgende ses voordele: 1. Spaar brandstof oor die langtermyn Shell Diesel Extra se brandstofekonomieformule is spesiaal ontwikkel om die opbou van aanpaksels in die inspuiters te verhoed. Dit beteken dat elke druppel diesel doeltreffend gebruik word. Uitgebreide toetse het gevind dat die gebruik van Shell Diesel Extra gemiddeld 'n besparing van tot 3% kan meebring. 2. Behou enjinprestasie Deur die voorkoming van aanpaksels, kan 'n enjin meer doeltreffend funksioneer. Landboumasjinerie werk hard en intensief en diesel wat skoon brand help om kraglewering en prestasie te verhoog. 3. Voorkom wegvreting Roes kan groot probleme vir swaardiens-enjins veroorsaak en wegvreting in brandstofpompe, -pype en inspuiters kan 'n enjin tot stilstand dwing. Staantyd in 'n boerdery is geldverloortyd en met Shell Diesel Extra kan 'n boer voorkomend optree.
Binne die gebou het dit behoorlik soos 'n Formule 1-resies geklink en die manne (en 'n hele paar dames) het tougestaan om die wiel te vat en 'n Ferrari-prys los te jaag.
4. Aanskakel in koue weer Op 'n koue wintersoggend kan 'n dieselenjin maar redelik sluk en sukkel voor hy koersvat, maar Shell Diesel Extra is spesiaal ontwikkel om ontbranding, selfs in die koudste toestande, makliker te maak. Dit verminder die las op batterye en selfaansitters. 5. Minder skuim met volmaaktyd Gewone diesel skuim en wanneer dit by die pomp ingegooi word, word daar baie tyd vermors om te wag dat die skuim eers sak. Haastige pompjoggies veroorsaak dikwels dat diesel uitspat en vermors. Shell Diesel Extra het 'n nie-skuim-eienskap wat tyd en geld bespaar.
"Diesel is nie net sommer diesel nie," sê Gerhard Oosthuizen, bestuurder, Diesel van Shell SA.
Die bekende Shell-gebou by Nampo was weer vanjaar 'n gewilde besoekpunt, veral met onverwagse geheimsinnige karakters soos The Stick, wat van tyd tot tyd sy verskyning gemaak het om saam met die jongklomp resies te jaag.
6. Minder rook en CO²-uitlating Streng vereistes word deesdae gestel om die mens se koolstofvoetspoor te verklein en as gevolg van Shell Diesel Extra se skoonbrandeienskappe is daar minder gifgasse in die lug en minder swart rook wat die omgewing besoedel. Skoonbranddiesel dra ook by tot 'n veel langer enjinlewe.
Hendrik Ungerer en Réomè van der Westhuizen het mense twee keer laat kyk na dié interessante kontrêpsie. Die Shell-foon prop regtig by jou selfoon in en maak praatwerk pret en hoorwerk duidelik. Kyk mooi waar jy volmaak, of kontak een van Shell SA se Topverspreiders wat daarin spesialiseer om Shell Diesel Extra tot by jou op die plaas te bring. Praat met Réomè van der Westhuizen by 082-463-4344 of stuur 'n e-pos na r.vanderwesthuizen@shell.com om uit te vind waar jou naaste verspreider is. ProAgri 172 – Junie / June 2014
met 'n elektriese heining kombineer, hou dit selfs roofdiere en bobbejane op hulle plek. Daar is ook weergawes geskik vir volstruise en as veiligheidsheinings. Square Mesh™ se gate is strykdeur ewe groot (of ewe klein) en dit is beskikbaar in hoogtes van 0,91, 1,22, 1,83 en 2,44 meter met respektiewelik 10, 13, 19 en 25 horisontale drade. Die laer weergawes hou jakkalse doeltreffend uit, terwyl die hoër weergawes ook geskik is vir alle ander roofdiere en sekuriteit. Flexi-Fence™ is 'n vernuftige ontwikkeling wat boere in staat stel om netjiese Bonnox oor ongelyke terrein te span. Die gewone skarnierlaste kan hellings van tot 25 grade baasraak, maar Flexi-Fence™ se nuwe ringskakels (Ringlock) hou al die vertikale drade netjies regop, selfs teen hellings van 45 grade! Flexi-Fence™ is beskikbaar is hoogtes van 1,47, 1,83 en 2,08 meter met respektiewelik 15, 17 en 19 horisontale drade. Die vertikale drade is 305 mm van mekaar af. Bonnox se Kombi-Fence™ vloei uit die besef dat geld nie aan bome groei nie en dat 'n heining aan die onderkant digter moet wees as bo. Spruitend uit hierdie besef het Bonnox 'n heining ontwikkel waarvan die regop drade onder 150 mm uitmekaar is, maar nie tot heel bo deurloop nie, sodat die boonste openinge 300 mm wyd is. Dit is heelwat goedkoper as 'n heining waarvan al die vertikale drade tot heel bo loop.
Money Saver™ het kleiner openinge onder en groteres bo en dit is bedoel vir plaasdiere. Die reeks sluit hoogtes vanaf 0,65 meter tot 1,41 meter in met van 7 tot 11 horisontale staaldrade en vertikale drade wat 150 of 300 mm uitmekaar is. Die laer heinings word hoofsaaklik gebruik om bestaande kampdrade veebestand te maak, terwyl die hoër weergawes geskik is vir skape, (ook lammers), beeste en gemengde vee. Die modelle met 9, 10 en 11 dwarsdrade is ook geskik vir honde en varke. Close Mesh™ se openinge is kleiner. Dit is in hoogtes vanaf 0,91 meter tot 2,44 meter beskikbaar met 10 tot 25 horisontale drade. Die Close Mesh™ met 300 mm tussen die vertikale drade is geskik vir gemengde kleinvee en die meeste plaaslike wildsoorte, en daar is selfs weergawes wat volstruise, rooibokke, kameelperde, koedoes, elande en waterbokke doeltreffend binne kan hou. Die modelle met 10 tot 25 horisontale drade en 'n vertikale draad elke 150 mm, is geskik om jakkalse, lammers, honde en medium grootte wild binne of buite te hou, en as jy dit
Met Bonnox is
binne binne en buite is buite Bonnox het 85 verskillende produkte om elke boer presies die heining te kan gee wat hy nodig het.
et 'n bok se blêr of 'n bees se bulk staan 'n kans om deur 'n Bonnoxheining te dring – die res van die dier bly binne. Dis hoekom boere reeds meer as vyftig jaar op Bonnox reken om elke ding op sy plek te hou – netjies, ekonomies, maklik en uiters doeltreffend. Dit het alles in 1962 begin toe mnr VH Schadewaldt Bonnox gestig het om gesweisde maasdraad vir pluimveeboerdery en die beheer van ander klein diere te verskaf. Vanaf die nederige begin het Bonnox gegroei tot 'n staatmaker vir die landbou met meer as 85 produkte wat spesiaal ontwerp is om alles wat binne hoort binne te hou en alles wat buite hoort buite. Die eerste sukses was die PortaPen; 'n tydelike maasdraadkraaltjie wat in 'n kits met net 'n paar sparre opgeslaan kon word vir die hantering van vee op plekke waar daar nie geriewe is nie. Vandaar het Bonnox gevorder tot die wêreld se grootste vervaardiger van voorafvervaardigde geskarnierde draadheinings vir elke toepassing waaraan 'n boer kan dink. Die sleutel tot Bonnox se sukses – en die rede vir die groot reeks produkte – is dat Bonnox na die boer luister en telkens 'n heiningsoplossing vind om honderd persent aan sy besondere behoeftes te voldoen. Dis hoe uitmuntende produkte soos Afrikapatroonwildheining ontstaan het, met meer
drade in die impakgebied en tot 2,44 meter hoog.
Kombi is in twee kombinasies beskikbaar: die een gegrond op Close Mesh™ en die ander op Square Mesh™. In die onderste gedeeltes van die Close Mesh Kombi is die vertikale drade 150 mm uitmekaar en in die boonste gedeeltes 300 mm. Die onderste gedeeltes van die Square Mesh Kombi se vertikale drade is 100 mm uitmekaar en die boonste gedeeltes s'n 200 mm. Die Kombi-Fence™ is in hoogtes van 1,83 m (vir kleinwild en jakkalse), 2,13 m (vir groter wild en jakkalse) en 2,44 m (vir eksotiese wild en jakkalse) beskikbaar en die Square Mesh Kombi in 1,83 m (kleiner roofdiere) en 2,44 m (roofdiere).
So het Bonnox begin met verskuifbare hanteringskraaltjies vir kleinvee.
Bonnox se flukse masjiene werk met vlytige ywer om ons boere se vee en ander eiendom veilig te bewaar.
So is Bonnox getoets om seker te maak dat dit sterk genoeg is om vee en wild binne te hou en indringers buite.
Dis nie net boere wat Bonnox gebruik nie. Bonnox is ook in groot aanvraag by nywerhede.
Bonnox se beginjare in Valhalla. Vandag is daar 'n netjiese ruim fabriek in Sunderland Ridge.
Jy kan ook jou bates beveilig en indringers uithou met kostedoeltreffende, duursame, netjiese Bonnox. Skakel net 076169-9068 of 012-666-8717 of besoek www.bonnox.co.za vir meer inligting. Dis makliker as wat jy dink.
Meganisasie Hulpbronbestuur Veeboerdery
ers was dit 'n enkelry, toe dubbelry en nou spog Staalmeester met 'n uitmuntende nuwe produk, 'n ry-onafhanklike kuilvoerkerwer wat ernstig wil kom naam maak in Suid-Afrika. Verby is die dae van instel en mooi mik om sekuur die enkel- of dubbelmielierye raak te vang. Nou kan boere met gemak drie rye van wisselende wydtes baasraak en die lastige walletjie of klip misry sonder om te vrees dat hy iets oorgeslaan het. Die JF 1600 AT-presisiekuilvoerkerwer uit Brasilië beplan om die insteltyd en frustrasie vir Suid-Afrikaanse kuilvoermakers uit die weg te ruim en daarmee saam heelwat nuwe voordele te bied. Du Preez de Villiers het by Gert Olivier van die plaas, Greeff-laagte, buite Lichtenburg, gaan kuier om meer uit te vind oor sy boerdery se jongste aanwins. Dit was op sy plaas waar die Brasiliane die eerste prototipe voor Nampo getoets en verstel het om seker te maak dat Suid-Afrikaanse boere ook elkeen van die nuttige eienskappe van die masjien kon geniet. Gert se kerwer het net voor strooptyd in April sy opwagting op die plaas gemaak en kon 'n hele 1 000 ton kuilvoermielies in die beplande tyd kerf. Voor, agter of langsaan "Met my vorige kerwer moes ek baie arbeid en tyd inspan om die mielielande oop te maak sodat ek sonder verliese kon begin stroop. Nou haak ek net die JF 1600 AT agter die trekker en stoot hom agteruit die land in vir een keer se heen-en-weer en skielik het ek baie meer tyd en geld om elders te spandeer," sê Gert. Die JF 1600 se twee ronde lemme onder die tafel bied inderwaarheid 'n saagaksie wat nie skroom om fris en dik mieliestamme soos blits af te saag voordat die res van die plant verorber word nie. JF se lemtegnologie het ook nie stilgestaan nie. Die 12 C-vormige lemme ('C' technology) in die kerwer het 'n handvol eienskappe wat nie te versmaai is nie. Buiten die versterkte blaasaksie, breek dit die pitte vir daardie ekstra en noodsaaklike
Gert Olivier van Greefflaagte wys hoe die lemme werk waarmee jy 'n kuilvoerland van enige kant af kan binnestorm.
Kuilvoerkerwers: Staalmeester bereik nuwe kerf verteerbaarheid en sny die materiaal in enigeen van 24 verskillende lengtes van 2 mm tot 36 mm. Die besondere eenvormigheid van die deeltjies is ook iets om oor opgewonde te raak. Die kerwer word doodeenvoudig van die kragaftakker met ratkaste aangedryf, sonder dryfbande of kettings, wat beteken dat minder trekkerkrag en minder onderhoud nodig is, en dat minder staantyd ondervind word terwyl hoër produksie en beter doeltreffendheid vir die boer wink. Gert se trekker van 90 kW is meer as mans genoeg vir die kerwer wat 50 ton per uur maklik hanteer. Met sy wye bek van 1,6 m draf die kerwer drie rye met 'n rywydte van 75 cm kaf en dan het hy nog 5 cm speling aan weerskante. As jy 'n vaste hand op die stuurwiel het en mooi kan mik, kan jy hom op sy maksimum van drie rye van 80 cm gebruik. Die skarnier in die raam en twee ondersteuningswiele aan weerskante van die kerwer help om met gemak
Die JF 1600 AT sny soos mes deur die meeste kuilvoergewasse. www.proagri.co.za
oor kontoere te werk of oor 'n geniepsige walletjie te ry. Hoekom Staalmeester? "Ek het gevind dat Staalmeester se toerusting die beste bied vir gemiddelde grootte boere soos ek. Die slytonderdele is hier by die koöperasie beskikbaar en die masjiene se werking is eenvoudig. Staalmeester het 'n twaalf maande waarborg en is redelik as dit kom by probleme wat na die tyd mag opduik. Oor die jare het ek agtergekom dat daar drie dinge is waaraan jy 'n verskaffer soos Staalmeester kan meet. Dit is die koste wat hy jou bespaar, die gehalte van sy diens en die gehalte van die eindproduk. As jy ook voordeel uit Staalmeester se redelike pryse, skitterdiens en doeltreffende werktuie wil trek, kan jy vir vir Staalmeester skakel by 018-431-0300 of stuur 'n e-pos na, info@staalmeester.co.za.
Die JF 1600 AT ry-onafhanklike presisiekuilvoerkerwer doen sy werk voor, agter of langs die trekker. ProAgri 172 – Junie / June 2014
ProAgri 171 – Mei / May 2014
Auctioning of • Residential • Moveable assets • Agricultural • Commercial T: 012-998-2810 F: 086-651-7089 /086-594-9301 C: 079-964-3562 (Elric) C: 082-823-7208 (Johan)
E-Mail: johan@apolloauctions.co.za elric@apolloauctions.co.za Web: www.apolloauctions.co.za
Meganisasiegids 2014 Inligting oor: • 22 trekkerklasse volgens trekkragvermoë van 30 tot meer as 400 kW • Koste van plaasbakkies * Werkstempo en brandstofverbruik * Koste per uur of per hektaar vir trekker-enwerktuigkombinasies
Die gids verskyn vanjaar die 25ste keer en word wyd in Suid-Afrika gebruik. Bestel nou teen slegs R250, by Koos le Roux, sel: 082-828-9531 e-pos: koosleroux@live.co.za
Besoek ProAgri se facebook bladsy om na 'n paar van die prettige NAMPO-voorblaaie te kyk www.proagri.co.za
Protect your assets on the farm - Chicken house curtains - Waterproof ground nets - Grain covers - Bakkie and trailers tarps - Truck cargo nets - Anything made to order
We also supply hand ratchets, corner plates, load binders ect. Only Grade A materials are used. Two year guarantee on our factory products. Quality products since 1997.
Tel: 013-246-1483 Cell: 082-447-2494 (Evan) 082-851-8724 (Orpie) liontarpsmid@gmail.com
3-phase solar pump power kits (inverter and solar panels)
Convert your 3-phase submersible pump or motors to solar energy.
THE KING OF AFRICA Special
R69 318 (VAT incl)
0,37kw to 0,75kw 1kw to 1,5kw 1,6kw to 2,2kw
R20 922 R35 242 R49 743
Other sizes up to 55kw available on request
We also do commercial and domestic solar power systems. Grid connected or standalone
10kw 3phase grid tie inverter 15kw 3phase grid tie inverter Solar panels 250w
Contact us for any solar power systems for domestic and commercial use. Available countrywide R31 505 R36 585 R3 375
Wilco van Niekerk: 072-390-6183 www.secure-automation.co.za info@secure-automation.co.za
018-673-0224 / email: info@nictrailers.co.za / web: www.nictrailers.co.za NIC Trailers offer our TOP SELLER of our Cattle Trailers series. The Trailer tows light, handles easy and is very safe. * 3,1 x 1,6 x 1,8 m * 245 x 70R 16'' wheels with a spare wheel * Steel Rims 6 x 140 PCD * Flexible chassis * 4,2 T Independant rubber suspension * Seperation between bulls / dividing gate * Dividing gate detachable fit on outside * Safety pipes * Ramp * Sliding back gate integrated in swing gate
* Monochrome structure * LED-lights * Marklights on rear * Tubes painted (dipped) inside * Option: 48 mm Jockey wheel / or 1 ton parking jack * 3 x Gatelocks: Locking mechanism for all gates * Plugsaver * Floorgrit * Optional: Front gate
Transport Bulls like a DREAM...
TRIPROD Verskaffer van verskeidenheid vee- en landbouprodukte Ons bied 'n wye reeks weidings-gewassaad van Agricol, Capstone en Hygrotech. Ander produkte sluit in: • Winter-lek en lekblokke • Lek-konsentrate vir self meng • Saad: mielies, weidinggewasse soos lusern, rog, grasse, ens. asook kunsmis • Vee merktoerusting • Surrogaat melkprodukte • Voer: bees, skaap, vark, hoenders, volstruis, perde, khoi, forel en wild • Voer- en drinkbakke/krippe • Troeteldiere: Kos en versorgingsprodukte
Die boer se alsiende oog... Stel jy belang om jou plaas in een oogopslag te beskou met 'n eg Suid-Afrikaansvervaardigde hommel? EasyUAV bied 'n pasgemaakte stelsel vir: • Inspeksie van grensdrade, watertenks, skuurdakke, silo's, torings en moeilik begaanbare plekke. • Monitering van gewasvordering, plantsiektes, onkruid en vee. • Moniteringsroetes op lukrake tye vir plaasveiligheid en verwildering van jakkalse en rooibekvinke. • Wildtel • Kolbespuitings Vir jou eie pasgemaakte onbemande lugstelsel, skakel vir Wesley Versfeld by 083-616-6040 of wesley.versfeld@easyuav.com of besoek www.easyuav.co.za. 42
Survcor landmeters bied: • Neem van gedetailleerde lugfoto's • Manipulering van lugfoto's om gewasprobleme te bepaal met NDVI (Normal Difference Vegetation Index) • Kartering van plase met behulp van lugfoto's • Akkurate kontoerbepaling met gevorderde programmatuur • Deurlopende oesskattings en berekende voorspellings Vir 'n gedetailleerde plaaslugfoto en landmeterdiens presies vir jou behoeftes, kan Peter Gill by 082-901-1505 of pgill@survcor.co.za gekontak word. Besoek ook gerus sy webwerf, www.survcor.co.za www.proagri.co.za
Goedkoop, maklik, k l Slaap rustig met 'n wonderpomp Verby is die dae van lang slote grawe vir pompaanlê, pomproes, kabeldiefstal, uitbrand en sukkel met pompinstallasie en -onderhoud. Verbeel jou 'n liggewig pomp wat heeltemal van plastiek gemaak is, met 'n gewone huishoudelike kompressor aangedryf word en enige kragbron van jou keuse kan gebruik. Rocky Road Construction in Pretoria het baie na aan die volmaakte pompstelsel gekom met hulle Boorgatlugpomp. Die pomp word heeltemal van politeenpyp gemaak en het geen metaalonderdele wat weggevreet kan word nie. Die pomp is dus geskik in water met 'n hoë sout-, yster- en sandinhoud.
Met vyf M vy v yf e eenv eenvoudige nv voudige stappe kan jy jou droompomp aan die e gang ga an ng g kry: kry: 1. Koppel 1. Kop ppel el die waterleweringspyp waterleweringspyp aan die water-uitlaat en en die diie lugpyp lu ugp gp pyp aan die e luginlaat. lu ugi ug g nlaat. 2.. Koppel 2 pe pel ell die e d e luginvoerpyp di lugi u nvoerpyp aan die kompressor. 3.. Laat 3 Laa a t sak sak k die pomp pomp in n die d boorgat. bo oorgat. 4.. Maak 4 Maa a k die die ie pomp pom mp aan aan die bokant stewig vas sodat dit uit boorgat stoot nie eu itt die ie e boorg or at sto or oot o nie. 5 Skakel 5. Ska k kel die die kompressor di komp mpressor mp o aan or aan en begin pomp!
Die pomp is geskik vir boorgate en daar is geen waardevolle elektriese kabel wat na die boorgat loop nie. Gewone en goedkoop HDPE pyp word as bedieningspyp gebruik. Dit kan ook as 'n rugsteunpomp gebruik word omdat dit so vinnig geïnstalleer word en met soveel verskillende kragbronne kan werk. Die groot deurbraak is dat die pomp met 'n eenvoudige huishoudelike kompressor aangedryf word. Die kompressor kan dan maklik met 'n sonpaneel, windlaaier, petrol- of dieselmotor aangedryf word en die pomp sal nie uitbrand as die boorgat droogloop nie! Die pomp weeg 'n skamele 2,9 kg, wat dit 'n droom maak om te installeer, selfs in minder as 'n uur. Onderhoud is kinderspeletjies, want al die diensbare onderdele is bogrond en geen elektriese dele word onder die water gedompel nie.
Kontak gerus vir Heim Botha by 083-340-1838 vir meer inligting oor hierdie uitstaande produk heim@vodamail.co.za
HISUN utility vehicles Vanaf 400 cc tot 800 cc Standaard ingesluit: • Veiligheidsdeure • Dak • Voorruit • 3 500 kg katrol – fabriekinstallasie • Sleepstang • Aluminium allooiwiele Opsionele bykomstighede: • Jagpakket (sien foto's)
Kontak ons: shaun@hisunpta.co.za 082-495-3279
Vir speel of werk op die plaas bly Hisun jou bekostigbaarste keuse Finansiering op 700 cc's – Alle nuwe UTV`s het 'n tweejaarwaarborg – Aflewering landwyd! (Bepalings en voorwaardes geld) 46
Moenie met jou broek op jou kniee gevang word nie!!!
VERVANG OF HERBOU JOU BALER BETYDS!!
Skakel ons vir bestellings of herbouings "Sandblasting" en opbouing van landboutoerusting ook beskikbaar. Herstel, herbou en ombouing van vragmotors 2de handse vragmotors ook beskikbaar. Kwaliteit en puik diens! Kontak Lourens Snr: 072-206-6909 / Lourens Jnr: 072-568-6908 / Epos: bassonlpj@gmail.com
FUNTIME INFLATABLES Kindervermaak skakel Willie 084-469-5026 of Janine 076-314-9298 vir "PAY EN GLY"Spookhuis, 12m hoë glybaan, "Rocket", dam met bootjies, Paintball, skietbaan en vele meer EPOS: wjinflatables@vodamail.co.za
JD9530 2009 4000 Ure Middelburg, Jaco Strydom 083-6336-968, R 1 900 000 + BTW
Claas S750 2013 Flexheader Grootvlei, Willem Smalberger, 071-2570-917 R 250 000 + BTW
John Deere 4730 2009, 2536 Ure, Bethal, Paul Janse Van Rensburg, 083-2992-919, R 1 800 000 + BTW
John Deere 6100D 2012 1700 Ure, Marquard, Hansie Van Rooyen 082-3399-565 R 400 000 + BTW
John Deere 9600 1996 4784 Ure, Frankfort, Christoff Jacobs, 082-561-2982 R 600 000 + BTW
John Deere 9670STS 2008 2204 Ure, Frankfort, Christoff Jacobs, 082-561-2982 R 1 650 000 + BTW
Claas 760 Lexion 2013, Grootvlei, Willem Smalberger, 071-2570-917 R 2 8750 000 + BTW
John Deere 6630 2010, Delmas, Peet Vorster,082-7866-167 R 650 000 + BTW
John Deere 8270R, 2012 2300 Bethal, Paul JV Rensburg, 083-2992-919, R 1 350 000 + BTW
John Deere 8310R 2012 1500 Ure, Grootvlei, Christoff Jacobs, 082-5612-982, R 1 900 000 + BTW
John Deere 6630 2010, 3280 ure, Bethelem, Jan Bester, 082-8971-255 R 530 000 + BTW
John Deere 9520, 2003 Ure, Bethal, Paul Janse Van Rensburg, 083-2992-919, R 1 100 000 + BTW
John Deere 7830 2010, 6400 ure, Delmas, Sarel Opperman, 079-0867-467 R 740 000 + BTW
New Holland T8390, 2013, 313 ure, Grootvlei, Willem Smalberger, 071-2570-917 R 2 000 000 + BTW
Massey Ferguson 660 Cab 2005 4500 Ure, Delmas, Sarel Opperman, 079-086-7467, R 200 000 + BTW
New Holland T6020 x 2, 2013, 501-542 ure, Grootvlei, Willem Smalberger, 071-2570-917 R 400 000 + BTW
Jan Lancer Semea Sleepstrooier Bethal, Paul Janse Van Rensburg, 083-2992-919, R165 000 + BTW
John Deere 5425 TWD 2010 2600 Ure, Middelburg, Jacques Van Den Berg 082-7805-514 R 205 000 + BTW
John Deere 6630 OS, 2008, 6832 ure, Bethelem, Jan Bester, 082-8971-255 R 395 000 + BTW
Vicon Rota Flow Presisiestrooier Bethal, Paul Janse Van Rensburg, 083-2992-919, R 165 000 + BTW
Vir meer inligting kontak Hannelie Nelson 011-063-2630 Hanlie.Nelson@afgri.co.za www.johndeeredealer.co.za/afgri www.proagri.co.za
Hierdie uitgawe is propvol inligting oor nuwe tegnologie en meganisasienuus wat ons redaksionele span by Nampo bymekaar gemaak het. Op www.p...